Vopell-Typen og den anden Mercator-Type. 281 
De Costa mener. dog, at Nancy-Globen er fra omkring 1542. 
Hertil slutter Gallois sig og gør desuden opmærksom paa, at Skan- 
dinaviens i Nord-Syd langstrakte Form paa Trægloben henviser denne 
til Tiden efter Zieglers „Schondia“ (1532). Han mener med fuld 
Ret at kunne godtgøre, et begge Glober er yngre end 1536.1 
Efter vor Opfattelse er der ingen Tvivl om, at Nancy-Globen 
— og dermed ogsaa Trægloben i Paris, som er af ganske samme 
Type” — er yngre end Olaus Magnus’ carta marina, altsaa fra Tiden 
efter 1539. Ikke blot har Skandinavien en Konfiguration, der synes 
at være taget lige fra Olaus Magnus” Kort, men den store navnløse 
Indse i det nordlige Rusland svarer tydeligvis til Olaus Magnus’ „Lacus 
albus" (Hvide Hav), og, hvad der er det vigtigste, selve Nordøst- 
passagen, Strædet, der skiller Skandinavien fra Polarkontinentets 
»Engron[eland]", tyder paa direkte Afhængighed af Olaus Magnus. 
Som det fremgaar af Schöners Glober, Francois de Malines’ Plani- 
glober, Zieglers Nordenskort, Gemma Frisius-Mercator-Globen og 
Mercators hjærteformede Verdenskort (Fig. 37—39, 41, 46 og 47), var 
Polarkontinentets Landsammenhæng med den gamle Verden en 
ubestridt Kendsgerning for dem, der overhovedet troede paa et stort 
Land om Nordpolen, lige til Olaus Magnus, som vi har set S. 277, 
fremsatte Paastanden om en Søvej til Kina langs Skandinaviens 
Nordkyst. Sammenligner man Nancy-Globen (Fig. 50) med Francois 
de Malines’ Planiglober (Fig. 39), ser man strax, at det er Etkontinents- 
typen fra Planigloberne, der ligger til Grund for Nancy-Globens Type; 
‘ blot er Enhedskontinentet blevet skilt i to ved et smalt Stræde 
mellem Skandinavien og B-Typens Engron[elandia]. Vi kunde ogsaa 
sige, at det var den albuformede Fjord nord for Skandinavien paa 
Frisius-Mercator-Globen (Fig. 46), der var skaaret igennem mod Øst 
til Ishavet nord for Asien. 
At der virkelig er foretaget en saadan Gennemskæring paa Pa- 
piret, fremgaar tydelig af Mercators Globe fra 1541 (Fig. 51); thi der 
ser man endnu paa Strædets smalleste Sted en gennemskaaren Bjærg- 
kæde. 
Hvem der først ved at foretage denne Gennemskæring har skabt 
den nye Type med et amerikansk Polarkontinent i Stedet for et 
evropæisk, og en Nordgstpassage i Stedet for en Nordvestpassage, 
1 Revue historique, Tome 55, S. 406—7 & 412. 
2 At Trægloben er af samme Type som Nancy-Globen, fremgaar ikke af Harrisses 
Reproduktion; men det er som Svar paa en derom rettet Forespørgsel blevet 
meddelt os af den kartografiske Afdeling i Bibliothéque Nationale, at Trægloben 
ligesom Nancy-Globen har det smalle Stræde mellem Skandinavien og Polar- 
kontinentet. Derimod har den paa Polarkontinentet kun Navnet Gronlandia, 
som ses hos Harrisse, og mellem ået og Nordasien Navnet Glaciale (Ishavet). 
